b'\n_START_ARTICLE_\nPartit Socialista Democr\xc3\xa0tic Itali\xc3\xa0\n_START_SECTION_\nPSDI hist\xc3\xb2ric\n_START_PARAGRAPH_\nAquest PSDI va existir entre 1947 i 1998, excepte un petit par\xc3\xa8ntesi entre 1966 i 1969. Mai va superar el 10% dels vots.\n_START_SECTION_\nEscissi\xc3\xb3 i reunificaci\xc3\xb3 amb el PSI (1947-1966)\n_START_PARAGRAPH_\nEl partit va n\xc3\xa9ixer d\'una escissi\xc3\xb3 de l\'ala moderada del Partit Socialista Itali\xc3\xa0 (PSI). Al principi va prendre la denominaci\xc3\xb3 de Partito Socialista dei Lavoratori Italiani-PSLI, amb la fal\xc3\xa7 i el martell i les tres fletxes com a s\xc3\xadmbol.  _NEWLINE_El Partit Socialista (Secci\xc3\xb3 Italiana de la Internacional Socialista, PS-SIIS) va n\xc3\xa9ixer l\'1 de maig del 1951 de la fusi\xc3\xb3 del  Partit Socialista dels Treballadors Italians i el Partit Socialista Unitari. Va adoptar com a s\xc3\xadmbol el sol naixent. Es present\xc3\xa0 a les eleccions regionals de Sic\xc3\xadlia de 1951, per\xc3\xb2 no va obtenir representaci\xc3\xb3. El 7 de gener del 1952 partit va prendre la denominaci\xc3\xb3 de PSDI. L\'escissi\xc3\xb3 del PSI va estar liderada per Giuseppe Saragat que va arribar a ser president d\'It\xc3\xa0lia. El partit va participar en la coalici\xc3\xb3 governant sortida de les primeres eleccions democr\xc3\xa0tiques despr\xc3\xa9s de la dictadura de Benito Mussolini. Aquesta coalici\xc3\xb3 la formava al costat d\'altres tres partits: Democr\xc3\xa0cia Cristiana (DC), Partit Liberal Itali\xc3\xa0 i Partit Republic\xc3\xa0 Itali\xc3\xa0. Aquesta coalici\xc3\xb3, sempre liderada pels democristians, es va mantenir fins als anys 60. _NEWLINE_La DC volia que el Partit Socialista particip\xc3\xa9s en el govern. El PSDI va jugar un paper clau, ja que va actuar de mitjancer entre ambd\xc3\xb3s partits. La bona experi\xc3\xa8ncia de govern va intensificar les relacions entre PSDI i PSI que acabarien per reunificarse el 1966 creant el Partit Socialista Unificat.\n_START_SECTION_\nSegona escissi\xc3\xb3 del PSI i dissoluci\xc3\xb3 del partit (1969-1998)\n_START_PARAGRAPH_\nLa uni\xc3\xb3 va durar tres anys, en 1969 despr\xc3\xa9s d\'uns mals resultats electorals, els sectors moderats del PSI abandonaren el partit. Primer recuperen el Partit Socialista Unitari per a dos anys despr\xc3\xa9s tornar a la denominaci\xc3\xb3 de PSDI. Mentrestant en la coalici\xc3\xb3 governant s\'iniciava l\'era del pentapartito itali\xc3\xa0, que unia socialistes, democristians, liberals, republicans i per descomptat el PSDI. En el curs dels anys es van deslligant els enfrontaments interns. Dirigents com Pietro Longo demanaven clarament una nova uni\xc3\xb3 amb el PSI. Aix\xc3\xb2 seguia la idea de Bettino Craxi de crear "una gran fam\xc3\xadlia socialista" que inclogu\xc3\xa9s fins i tot als postcomunistes Dem\xc3\xb2crates d\'Esquerres. Els sectors que exigirien la fusi\xc3\xb3 amb el PSI abandonarien el partit i s\'unirien a les files socialistes a les eleccions de 1989. _NEWLINE_Amb la creaci\xc3\xb3, en la primera meitat dels noranta, de les grans coalicions electorals, el partit va sofrir moltes escissions. D\'altra banda, la credibilitat del partit es veuria seriosament danyada al ser detinguts diversos l\xc3\xadders i ex dirigents per corrupci\xc3\xb3. Gradualment el PSDI va perdre import\xc3\xa0ncia i nombres d\'afiliats, per a desapar\xc3\xa8ixer finalment el 1998.'